Els punts PAE i les Oficines de Gestió Empresarial (OGE) tramitem l'alta d'autònoms sense costos de gestió i de forma immediata.
Emprendre un negoci és un projecte que mereix ser avaluat.
Si necessiteu ajuda podeu acudir a la Xarxa Catalunya Emprèn, on presten serveis d'acompanyament i suport a les persones que volen constituir una empresa a Catalunya durant els tres primers anys de vida del negoci.
L'empresari individual, popularment conegut com a treballador autònom, és la persona física que:
En aquests casos, l'activitat empresarial adopta el nom de la persona física titular del negoci, tot i que també és possible actuar amb un nom comercial.
És una de les formes més freqüents de creació d'empresa a Catalunya i la que s'associa amb l'autoocupació, ja que el propietari de l'empresa és al seu torn treballador en la mateixa, independentment de l'activitat que desenvolupi i del tipus de treball que realitzi.
A l'hora de crear una empresa, aquesta figura sol ser escollida fonamentalment pels comerços al detall (botigues de roba, aliments, papereries, articles de regal, joieries, quioscos de premsa, etc.), i per professionals com lampistes, electricistes, pintors, decoradors, etc.
L'empresari individual realitza l'activitat empresarial en nom propi, assumint els drets i obligacions derivats de l'activitat.
La seva responsabilitat enfront de tercers és universal i respon amb tot el seu patrimoni present i futur dels deutes contrets en l'activitat de l'empresa.
Si l'empresari està casat pot donar lloc al fet que la responsabilitat derivada de les seves activitats impliqui al patrimoni de l'altre cònjuge.
Per això cal tenir en compte el règim econòmic que regeix el matrimoni i la naturalesa dels béns en qüestió (règim de guanys o de separació de béns)
En aquest sentit, si bé l'empresari individual no està obligat a inscriure's en el Registre Mercantil, pot ser convenient inscriure-s'hi, entre altres raons per registrar les dades relatives al cònjuge, el règim econòmic del matrimoni, capitulacions, així com el consentiment, la revocació o oposició del cònjuge a l'afecció a l'activitat empresarial dels béns comuns o els privatius.
Iniciar una activitat econòmica empresarial o professional, origina un conjunt d'obligacions fiscals de caràcter estatal.
Algunes anteriors a l'inici de l'activitat i altres que s'han de complir durant el seu desenvolupament.
Iniciada l'activitat, els ingressos percebuts per autònoms i entitats sense personalitat jurídica, tributen per l'Impost sobre la Renda de les Persones Físiques, IRPF (pagaments fraccionats i declaració anual).
Aplicable a empresaris i professionals, persones físiques i persones físiques membres d'entitats en règim d'atribució de rendes.
En l'IRPF els mètodes de determinació del rendiment de les activitats econòmiques, segons l'activitat desenvolupada són:
L'elecció de la modalitat té repercussió sobre la vostra tributació i un cop seleccionada no es pot modificar durant els dos anys següents.
Per tant, si teniu dubtes sobre la modalitat més convenient, feu una consulta a l'Agència Tributària.
S'aplica als empresaris i professionals quan concorrin les següents circumstàncies:
S'aplica a empresaris incloent determinades activitats professionals (accessòries a altres empresarials de caràcter principal), que compleixin els següents requisits:
En aquests imports (punts 2 i 3) es computen les operacions desenvolupades pel contribuent, pel seu cònjuge, ascendents i descendents i per les entitats en atribució de rendes en què participen qualsevol d'ells sempre que les activitats siguin similars per estar classificades en el mateix grup de l'IAE i existeixi direcció comuna compartint mitjans personals o materials.
Aquests imports s'han d'elevar a l'any quan hagués iniciat l'activitat en l'any en què es calculen.
El procés de constitució com a autònom, en principi, no té cap cost.
Els únics costos a què haurà de fer front l'empresari són els derivats de la cotització de les Seguretat Social.
L'empresari individual realitza la seva cotització a la Seguretat Social a través del Règim Especial de Treballadors per compte propi o autònoms.
En aquest règim s'estableix una base mínima obligatòria i una base màxima sobre la qual s'aplica el tipus de cotització establert per als autònoms.
El resultat és la quota líquida a pagar.
En donar-se d'alta en el règim especial de treballadors per compte propi l'empresari pot optar per la base de cotització que desitgi sempre que estigui entre la base mínima i màxima establerta.
En cada exercici econòmic es determinen les bases màximes i mínimes de cotització a la Seguretat Social a la Llei de Pressupostos de l'Estat.
Llibres obligatoris per al Empresari individual
Aquests llibres dependran del règim fiscal concret a què estigui sotmès l'empresari, d'acord amb la Llei 35/2006, de 28 de novembre, de l'Impost de la Renda de les Persones Físiques i de modificació parcial de les lleis dels impost sobre societats, de la renda de no residents i sobre el patrimoni.
A) Si el seu règim fiscal és d' estimació directa i es dedica a una activitat industrial, comercial o de serveis, ha de portar els llibres oficials del Codi de Comerç (Art.
25 del Codi de Comerç), que haurà de legalitzar en el Registre Mercantil.
B) Si el seu règim fiscal és d' estimació directa simplificada, ha de portar Llibres Fiscals, sense ser necessària la gestió dels de Comerç (l'obligatorietat quedaria coberta per la d'aquells).
C) Si l'empresari està acollit al règim d' estimació objectiva, no està obligat a portar cap llibre, tot i que ha de conservar els justificants de les seves operacions.
D) En el cas que apliqui deducció per amortitzacions ha de portar un llibre de Béns d'Inversió
La realització d'aquestes gestions des de la Finestreta Única Empresarial (les oficines Oge presencialment o Canal Empresa electrònicament), us estalviarà:
Anar a l'Agència Tributària a sol·licitar la declaració censal d'alta i l'obtenció del NIF.
Anar al Registre Mercantil Provincial a fer la inscripció de l'empresa (amb caràcter voluntari).
Anar a la Seguretat Social a donar-te d'alta en el Règim Especial de Treballadors Autònoms (RETA) de la Seguretat Social i a les persones treballadores.
En la mateixa visita també podreu fer altres tràmits necessaris per realitzar l'activitat, si ho voleu, podeu veure quina és la tramitació relacionada amb la vostra activitat des de la Cerca Guiada de Tràmits, una eina que a través d'un seguit de preguntes us dirà quins tràmits us faran falta.
A més dels tràmits d'alta d'autònom:
Si s'han proporcionat les dades necessàries, podeu també fer els tràmits següents:
I des de les oficines OGE podeu tramitar també:
I informar-vos d'altres aspectes relacionats amb el vostre negoci com fulls de reclamació, horaris comercials, cartells necessaris per a un bar, etc...